Začervenanie a svrbenie po injekcii
Dobry den, pichla som si injekciu moujrano do brucha nie v pravo ani v ľavo , ale hore a mám to červené zapálene a svrbí ma zo,môže byt aj takáto reakcia po pichnutí? Alebo som si to zle pichla na nesprávne miesto. Ďakujem
Dobrý deň,
ďakujeme za Vašu otázku.
Mounjaro sa podáva injekčne pod kožu (subkutánnou injekciou) do oblasti brucha aspoň 5 cm od pupku, alebo do hornej časti nohy (stehna) alebo hornej časti ruky (ramena). Pokiaľ ste teda aplikovali liek Mounjaro do brucha podľa vyššie uvedených informácii, miesto je správne. Avšak môže sa jednať o častý  (môžu postihovať najviac 1 z 10 osôb) vedľajší účinok tohto lieku, reakcie v mieste vpichu injekcie (napr. svrbenie alebo začervenanie). Preto je potrebné o výskyte akéhokoľvek vedľajšieho účinku vždy upovedomiť predpisujúceho lekára, ktorý zváži ďalší postup.
Prajem všetko dobré.
S pozdravom
Mgr. Emma Halás Haluščíková